kardosdrur/scandi-wiki huggingface dataset:
Sovjetisk ubåd M-256

Den sovjetiske undervandsbåd M-256, var i brug i den sovjetiske flåde hvor den var betegnet som en Projekt 615 undervandsbåd (NATO rapporteringsnavnet var: Quebec-klassen). Undervandsbåden var en dieseldrevet angrebsubåd, designet for kystoperationer. Quebec-klassen var udrustet med to almindelige dieselmotorer og en Walthermotor der brugte flydende ilt som brændstof og kunne fungere under vand som et AIP-system (Air Independent Propulsion, luftuafhængig fremdrift). Systemet var i stand til at give en overlegen rækkevidde og hastighed under vand, dog var dette system forbundet med en betydelig brandfare.

U-båden hejste kommando den 21. december 1955 og forliste den 26. september 1957.

Havari og forlis 
Den 26. september 1957 under operative opgaver i Den Finske Bugt i en kraftig kuling, eksploderede et af fartøjets dieselmotorer. Der opstod en kraftig brand i maskinrummet, som hurtigt spredte sig til andre rum i fartøjet. U-båden uddykkede, og besætningen blev evakueret til vejrdækket. Fire nærved liggende skibe var ude af stand til at yde bugserhjælp på grund af vejrforholdene. Cirka fire timer efter brandens udbrud, mistede båden pludselig langskibs stabilitet og sank på få minutter.

Af 35 ombordværende, blev kun syv personer reddet.

Årsag til forliset 
Man formoder at antændelse af den ombordværende flydende ilt virkede som katalysator efter eksplosionen af den ene dieselmotor.

Ekstern henvisning 
 Miramar Ship Index – tilgang med abonnement  

Undervandsbåde fra Sovjetunionen
Sovjetunionen under den kolde krig
Jean Jacques Antoine Caussin de Perceval

Jean Jacques Antoine Caussin de Perceval (født 24. juni 1759 i Montdidier, død 29. juli 1835 i Paris) var en fransk orientalist, far til Armand Pierre Caussin de Perceval. 

Caussin de Perceval studerede i Paris særligt arabisk under Cardonne og Deshauterayes, hvilken sidste han 1783 fulgte som professor i arabisk ved Collège de France. 1787 blev han tillige konservator af de østerlandske håndskrifter i Nationalbiblioteket, en stilling, der fratogs ham 1792 under Den Franske Revolution. 1809 blev Caussin de Perceval medlem af Instituttets 3. Klasse og 1816 af Académie des inscriptions et belles-lettres. 

Caussin de Perceval har forfattet mange lærde afhandlinger (trykte især i instituttets skrift), har udgivet nøjagtige udgaver af arabiske forfattere; således 1818 Les cinquante seances de Hariri, Fables de Lokman, Les sept Moallakahs med mere. Caussin de Perceval har også oversat flere arabiske forfattere på fransk, blandt andet 1802 Histoire de la Sicile sous la domination des Musselmans (af Hovairi), Suite des Mille et une nuits (i to bind); 1810 Tables astronomiques d El Yoimis. Fra græsk oversatte Caussin de Perceval 1796 Argonautertoget af Apollonios Rhodios.

Kilder 

  

Orientalister fra Frankrig
Oversættere fra Frankrig
Franskmænd i 1700-tallet
Franskmænd i 1800-tallet
Armand Pierre Caussin de Perceval

Armand Pierre Caussin de Perceval (født 13. januar 1795 i Paris, død 15. januar 1871 sammesteds under belejringen) var en fransk orientalist, søn af Jean Jacques Antoine Caussin de Perceval.

Caussin de Perceval studerede østerlandske sprog, især arabisk og tyrkisk i Paris,
blev 1814 tolk ved det franske gesandtskab i Konstantinopel. I 1817 gik han til Syrien, blev et år hos maronitterne på Libanon og var derpå tolk ved det franske konsulat i Aleppo I 1822 blev Caussin de Perceval suppleant for sin far som professor i arabisk ved Collège de France og 1835 hans eftermand. I
1849 blev han medlem af Instituttet, i hvis skrifter, ligesom i "Journal Asiatique", der findes flere afhandlinger af ham.

I 1822 oversatte Caussin de Perceval i Paris fra tyrkisk et værk af Vassif Effendi om krigen mellem Tyrkiet og Rusland 1769-74, og 1833 et andet tyrkisk skrift om janitsharernes undergang. Hans hovedværk. Essai sur l’histoire des Arabes avant Islamisme, udkom 1847 i Paris. Man skylder også Caussin de Perceval udgivelsen af det af den franske orientalist Élie Bocthor efterladte værk Dictionnaire français-arabe, som han berigede med værdifulde tilføjelser.

Kilder 

 

Orientalister fra Frankrig
Faglitterære forfattere fra Frankrig
Franskmænd i 1800-tallet
Personer fra Paris
Isteren

Isteren er en sø i Engerdal kommune i Innlandet fylke i Norge. Isteren er en næringsrig sø med stor artsmangfoldighed. Den er en populær sø for sportsfiskeri. Søen huser en af landets 30 fjordørredstammer. Her findes også gedde, aborre, stalling og knude (Lota lota) . Specielt er at der er tre forskellige stammer af sik i Isteren; den mest talrige er dvergsik, også kaldt siksild eller lokalt bare sild. En anden form, grunnsik, kan vokse sig op til flere kilo. Den er almindelig forekommende i kystzonen. En mellemtype, strømsik, går op i Gløta for at gyde.

Fra nord løber elven Sømåa ud i Isteren. Ved elven er der et rigt fugleliv, specielt om foråret, hvor der kan observeres sjældne arter på træk. Også bæver og elg findes. Både den nedre del af Sømåa og Isteren er et eldorado for kanosejlads. Isteren er ikke særlig dyb, med gennemsnitsdybde på 7,4 meter. Bunden er også kuperet, hvilket giver mange vige, holme, skær og grunde.

Det er tilladt at sejle med motorbåd på Isteren, med motorstørrelse på op til 40 hk, og en fartsgrænse er 20 knop.

Østbredden af Isteren danner grænse for Bjørnberga og Isteren naturreservat, som udgør hele området mellom Isteren og Femunden. Den nordøstlige del af søen (Bjørnfjorden og Balvika) ligger også indenfor naturreservatet. Her er al motoriseret færdsel forbudt. Dette område mellem Isteren og Femund er også vintergræsningsområde for rensdyr fra Elgå rendistrikt. Nogle store bukke bliver ofte i området på sommeren, og er populære fotoobjekter da de er temmelig nærgående og ikke særlig sky. Dyrene er helt ufarlige.

Eksterne kilder og henvisninger 

Søer i Innlandet
Dronninglund Storskov

Dronninglund Storskov, er et privatejet skovområde på 970 ha, beliggende nord for Dronninglund i Vendsyssel.

Skoven ligger på Jyske Ås, og omfatter primært nåle- og bøgeskov og er meget kuperet.

Vendsyssels højeste punkt, Knøsen på 138 meter, er beliggende i skoven.

Skoven har i ældre tid tilhørt nonneklostret Hundslund Kloster af benediktinerordenen. 

For nuværende, 2013, ejes skoven af Overgaard Gods A/S.

Eksterne henvisninger og kilder 

 Dronninglund Turistforening – Storskoven 
 BestigBjerge – Bestigning af bjergkæden i Dronninglund Storskov 
 Brochure − TURE I DANSKE SKOVE udarbejdet af DANSK SKOVFORENING – DRONNINGLUND JYLLAND

Privatskove i Danmark
Brønderslev Kommunes geografi
Flerårig brudeslør

Flerårig brudeslør (Gypsophila paniculata) er en flerårig, urteagtig plante med en busket vækst og store, løse blomsterstande med små, hvide blomster. Planten dyrkes i haverne og bruges i blomsterbinderiet.

Kendetegn 
Flerårig brudeslør er en flerårig, urteagtig plante med en buskformet vækst. Den danner en roeagtigt fortykket pælerod på op til 2,4 m længde. Stænglerne er oprette, hårløse og forgrenede. Bladene er modsatte, lancetformede med hel rand og tydelig spids. Blomstringen foregår i juni-september, hvor man finder blomsterne samlet i løse, endestillede stande. De enkelte blomster er 5-tallige og regelmæssige med hvide (eller sjældent: lyserøde) kronblade. Frugterne er kapsler med flere frø.

Planten når en højde på 50-90 cm og en noget større bredde. Rodnettet består af en meget dybtgående, roeformet pælerod (op til 2,40 m lang) og forholdsvis få siderødder. Hele toppen af planten tørrer ind om efteråret, og når den løsnes fra roden, ruller den med vinden, hvorved frøene spredes.

Udbredelse 
Flerårig brudeslør har sin naturlige udbredelse i Lilleasien, Kaukasus, Sibirien, Centralasien, Kina og Østeuropa. Desuden er planten forvildet fra dyrkning i bl.a. Tyskland, de Baltiske lande, det meste af Nordamerika samt Brasilien. I Danmark ses den dyrket i mange haver og parker, og blomsterstandene bruges som "staffage" i buketter.

Arten er knyttet til lysåbne og varme voksesteder (steppe) med veldrænet, kalkrig bund. I de nordlige, russiske steppeområder vokser arten i et træløst landskab (bortset fra øer af pionerarten bævreasp) sammen med bl.a. Androsace elongata (en art af fjeldarve), bjergrørhvene, bleg kongelys, bævreasp, Centaurea ruthenica (en art af knopurt), gul skabiose, gul snerre, guldstjerne (flere arter), hårtotfjergræs (og flere andre arter), Lathyrus pannonicus (en art af fladbælg), sommeranemone, stakløs hejre, sølvhindebæger, trådpæon, tulipan (flere arter) og våradonis

Note 

Hvide blomster
Kalkbundsplanter
Haveplanter
Manuel Arboleda

Manuel Santos Arboleda Sánchez (født 2. august 1979 i Buenaventura) er en tidligere professionel colombiansk fodboldspiller, der spiller i det centrale forsvar. Han har vundet den polske liga to gange (med Zagłębie Lubin i sæson 2006/2007 og Lech Poznań i sæson 2009/2010). Han sluttede karrieren d. 29 marts 2014.

Karriere 
Arboleda som otte årig var begyndt at spille i klubben Millonarios Bogotá. Sin første professionelle kontrakt underskrev han med klubben CD Independiente i 2001. Han spillede der halv andet år indtil han blev købt af klubben Tolima Ibagué.
I år 2004 blev han solgt til holdet Atlético Huila Neiva. Men allerede næste sæson blev han solgt til det peruvianske klub Cienciano Cuzco.

I vinteren 2006 blev han solgt til den Polske klub Zagłębie Lubin hvor han hurtigt blev en af nøglespillerne. Og i den samme sæson vandt holdet den polske liga. Den 18 juni 2008 blev han solgt til klubben Lech Poznan hvor han blev hurtigt en af tilskuernes favorit spillere. I sæson 2008/2009 vandt holdet cuppen "Remes Puchar Polski" og i sommeren 2009 vandt han sammen med Lech den polske liga. Dette var hans andet Liga titel i hans karriere

Eksterne henvisninger 
 Spillerprofil på 90minut.pl
 Spillerprofil på transfermarkt.pl

Fodboldspillere fra Colombia
Almegårds Kaserne

Almegårds kaserne er Hærens eneste kaserne på Bornholm. 

Kasernen er etableret umiddelbart efter 2. verdenskrig i 1946 af Hærens Bygningstjeneste og bestod af store og lille Almegård samt fire andre mindre bygninger. Senere blev der etableret et stort antal barakker til indkvartering af soldaterne. 

Den 1. april 1952 flyttede Bornholms Værn ind på kasernen hvor det blev frem til Værnets opløsning i 2001. I dag er Gardehusarregimentets 3 Opklaringsbataljon (III/GHR) garnisoneret på kasernen. Nær kasernen oprettede KFUMs Soldatermission et soldaterhjem i fritidshjemmet på kasernen, og den 5. april 1970 etableredes et egentligt soldaterhjem udenfor kasernens område.

Referencer

Eksterne links 
 Rønne byarkiv.dk: Almegårds Kaserne

Etableret i 1946
Kaserner i Danmark
Bornholm
VEF

VEF eller Valsts elektrotehniskā fabrika var en producent af elektroniske produkter i Letland i mellemkrigstiden og senere i Sovjetunionen.

VEF blev etableret 1919 i Letland og havde frem til 2. verdenskrig et bredt produktsortiment, der bl.a. omfattede produktion af flyvemaskiner, herunder VEF Irbitis I-16, og de første Minox miniaturekameraer.

I Sovjetperioden specialiserede VEF sin produktion på elektroniske produkter, hvor de mest kendte produkter var telefoner, telefonomstillinger og radioapparater som f.eks. VEF Spīdola. VEFs produkter blev solgt og var kendte over hele Sovjetunionen. VEF havde i 1991 omkring 20.000 ansatte.

Da markedsøkonomien skulle genindføres i Letland i begyndelsen af 1990'erne, efter Letlands genvundne selvstændighed, havde VEF store problemer med at konkurrere på kvalitet og pris. Forsøg på at omstrukturere de forskellige selskaber i VEFs eje mislykkedes, og størstedelen af produktionen blev sat over styr frem til 1997. VEF blev delt op i seks mindre virksomheder, hvoraf kun to stadig ekesisterer med et par hundrede ansatte.

Se også 
 Minox
 Walter Zapp

Eksterne henvisninger 

 VEF:  Рождение и становление , 1919-1940 гг. 

Virksomheder fra Letland
Virksomheder fra Sovjetunionen
Etableret i 1919
Ophørt i 1997
Kallvatnet

Kallvatnet (samisk: Gaalla-jaevrie) er en sø 564 meter over havet mellem Junkerfjellet og Melkfjellet i den sydøstlige del af Rana kommune i Nordland fylke i Norge. Søen er reguleret som reservoir for Rana kraftverk. Det naturlige afløb fra søen er gennem elven Plura, som har dannet Jordbrugrotta omkring to kilometer nedenfor søen. Etter reguleringen løber der kun lidt vand i elven.

Søer i Nordland
PlayStation 4

PlayStation 4 (også kendt som PS4) er en spilkonsol produceret af Sony Computer Entertainment og er efterfølgeren til PlayStation 3 som en del af PlayStation serien. PlayStation 4 konkurrerer med Microsofts Xbox One, og Nintendos Wii U som alle er en del af den 8. generations spillekonsoller. Konsollen blev annonceret d. 21. februar 2013 (dansk tid) og udkom i Danmark 29. november, 2013.

Historie 
Sony kontaktede udviklere året inden PlayStation 4s annoncering, og spurgte dem om hvilke funktioner de ønskede til en næste-generations konsol. I januar 2013 introducerede Sony et website hvor de annoncerede et stort event der ville foregå den 20. februar. Annoncerings-begivenheden, også kendt som PlayStation Meeting 2013, foregik i New York hvor der blev afsløret informationer omkring konsollen og spil der vil blive udgivet til konsollen. Annonceringen blev streamet igennem streaming-tjenesten Ustream.

PS4 konsollen 
PlayStation 4 konsollen vil benytte en specialdesignet single-chip processor, med en 8-kernet 64-bit x86 central processing unit (CPU) udviklet af AMD. Processoren har fået kodenavnet "Jaguar".

Konsollens GPU (Graphics Processing Unit) vil blive baseret på en næste-generations AMD Radeon grafikprocessor. Den vil yde på omkring 1.84 TFLOP/s. Det er muligt at den vil yde bedre end et middelkort til såkaldte "gamer-computere". Grafikprocessoren vil også indeholde en dedikeret grafik-teknologi til gnidningsløs kompression og dekompression af videomedier.

PlayStation 4 vil have 8 GB af GDDR5 system hukommelse, der vil tillade en båndbredde på omkring 176 GB/s. Hukommelsen vil blive forenet, hvilket betyder at konsollen ikke har dedikeret video RAM; alt RAM deles mellem forarbejdning og grafikfunktioner. Funktionen er set i tidligere konsoller, såsom Xbox 360.

Det læsbare drev vil læse Blu-ray-diske med 6x- og DVD'er med 8x-hastighed. En harddisk på 500 GB vil være inkluderet ved køb.

PlayStation 4 vil køre med trådløs formatet 802.11 b/g/n såvel som Ethernet. USB 3.0 er inkluderet, såvel som Bluetooth® 2.1. Der følger et mono headset med systemet, der kan indsættes i DualShock 4 kontrolleren. Af udgangsporte har konsollen HDMI, analog AV-udgang, og optisk S/PDIF lyd udgang.

Bagud kompatibilitet 
PlayStation 4 konsollen vil ikke kunne køre PlayStation 3 spil af natur eller igennem emulation. Dette er en konsekvens af at bevæge sig fra Cell arkitekturen som PlayStation 3 benyttede, til x86 som PlayStation 4 vil benytte.

Det er planlagt at konsollen på et senere tidspunkt efter udgivelse ved benyttelse af en cloud-baseret streaming service udarbejdet af Gaikai, et Sony nyindkøbt firma, der specialiserer sig i cloud-software, vil kunne spille PlayStation, PlayStation 2 og PlayStation 3 spil i fremtiden.

Tilbehør 
DualShock 4
PlayStation 4 Eye

Referencer

Eksterne henvisninger 

 Officielt PlayStation 4 website 

High-definition
4
Sadeltag

Sadeltag er tag dannet af to flader, der skærer hinanden i en rygning - ofte over bygningens midte. Konstruktionen støttes ved et såkaldt sadelhak i tagets spær, hvor remmen sidder.

Kilder 

Tage
Hörzu

Hörzu er et tysk tv-tidsskrift, som udkommer hver uge, og som udgives af Funke Mediengruppe. Det blev oprindelig udgivet af Axel Springer AG. Oplaget er 929.000 eksemplarer (2019).

Hörzu var fra starten et radiotidsskrift og udkom første gang den 11. december 1946 under navnet HÖR ZU! Die Rundfunkzeitung ("Hør her! Radioavisen"). Tidsskriftet blev hurtigt populært, og med tiden blev fokus flyttet fra radio til tv.

Siden 1965 har tidsskriftet uddelt den årlige mediepris Goldene Kamera.

Eksterne henvisninger 
 Hörzu 

Tidsskrifter fra Tyskland
Etableret i 1946
Brian Dupont

Brian Dupont (født 7. marts 1977) er tidligere professionel fodboldspiller. Han er udlært mediegrafiker og arbejder som faglærer på mediegrafikeruddannelsen hos Hansenberg.

Brian Dupont startede sin fodboldkarriere i klubben Bredballe IF, hvor han også var målmand på ungdomslandsholdet. Brian Dupont spillede 2 ungdomslandskampe mod henholdsvis Østrig og Schweiz. Brian Dupont har som ungdomsspiller spillet i klubberne, Bredballe IF, AGF, Vejle Boldklub. Som senior spillede Brian Dupont i klubberne: Nørre Åby 1 div./ 2 div. Fredericia FC 2 div. (Vejle Boldklub 1 div.) Brian Dupont er fra medio 2018 målmandstræner i Vejle Boldklub, efter have været målmandstræner i SønderjyskE i 5 år.
Brian Duponts onkel er Leon Dupont, der har spillet for Vejle Boldklubs førstehold samt vundet danmarksmesterskabet i 1971. Leon Dupont har en u-19 landskamp mod Vesttyskland.

Eksterne henvisninger 
 

Fodboldspillere fra Danmark
Elefantporten på Carlsberg

Elefantporten, også kaldet elefanttårnet er et af de mest berømte kendetegn ved området omkring Carlsberg-bryggerierne (Carlsberg Byen).

Navnet kommer af de fire enorme elefanter, der i par står på hver sin siden af porten og bærer tårnet over dem. De fire er fremstillet i granit fra Moseløkken Stenbrud på Bornholm. Tårnet blev bygget som et vandtårn og blev senere kornsilo. I dag er der en plads navngivet efter dem (Bag Elefanterne).

Historie 
Elefantporten er fra 1901, hvor også Ny Carlsberg blev bygget i området.
Den tjente som hovedindgangen fra Valbysiden. Arkitekten bag elefantporten var Vilhelm Dahlerup, som også tegnede den første skitser til det nye bryggeri, som i sidste ende blev tegnet af Vilhelm Klein.

Arkitekturen 
Elefanterne var Carl Jacobsens egen idé, som opstod, efter han var blevet inspireret af Giovanni Lorenzo Berninis obelisk-bærende elefant som står på Piazza della Minerva i Rom. Elefanterne er hugget i granit efter model af billedhuggeren H.P. Pedersen-Dan efter skitser tegnet af Vilhelm Dahlerup. De er hugget af firmaet Hans & Jørgen Larsen.

De fire elefanter bærer et relativt lille tårn med et samlet gulvareal på kun 115 kvadratmeter.

Carlsberg Byen
Fredede bygninger, konstruktioner og anlæg i Københavns Kommune
Vilhelm Dahlerup
Fredede industribygninger og tekniske anlæg i Danmark
Porte i Danmark
Johan M. Risom

Johan Maria Risom (2. februar 1842 på Skjervad ved Grenaa – 15. marts 1915) var en dansk teaterlæge og professor, far til Sven Risom.

Han var søn af godsejer Christian Frederik Julius Risom og hustru Andrea Nikoline født Stillmann, blev student fra Aarhus Katedralskole 1861 og cand. med. 1871. Risom efterfulgte 1894 Theodor Collin som læge ved Det Kongelige Teater og blev titulær professor.

Risom ægtede 18. maj 1878 i København Thalia Rothe (15. december 1857 - 1918), datter af konferensråd, direktør for Statsbanerne Viggo Rothe og hustru født Rothe. En datter, Karen, blev gift med Holger Adolph.

Kilder 

 

Læger fra Danmark
Titulære professorer fra Danmark
Danskere i 1800-tallet
Danskere i 1900-tallet
Studenter fra Aarhus Katedralskole
Sociologisk Institut (Københavns Universitet)

Sociologisk Institut er en del af Københavns Universitet og organisatorisk en del af Det Samfundsvidenskabelige Fakultet. Instituttet er placeret i Center for Sundhed og Samfund som en del af universitets City Campus, og er således beliggende i det tidligere kommunehospital mellem Søerne og Botanisk Have i København.

Eksterne kilder 
 Instituttets websted

Referencer 

Institutter ved Københavns Universitet
Jean Cousin

Jean Cousin henviser til blandt andre:

 Jean Cousin den ældre (omkring 1495–1560), fransk kunstner
 Jean Cousin den yngre (1522–1594), fransk kunstner
 Jean Cousin (komponist), fransk komponist fra 1400-tallet
 Jean Cousin (søfarer), fransk søfarer fra 1400-tallet
Opel X18XE1

Opel X18XE1 var en benzinmotor bygget af Opel og introduceret i 1998. Motoren havde et slagvolume på 1,8 liter (1796 cm³), boring × slaglængde 80,5 × 88,2 mm, 4 cylindre, 16 ventiler og en effekt på 85 kW (116 hk) ved 5400 omdr./min. Det maksimale drejningsmoment var 170 Nm ved 3400 omdr./min. X18XE1 blev blandt andet benyttet i Astra G og Vectra B. Motoren var efterfølger for X18XE, som ligesom de større 2,0-litersmotorer var bygget af "BigBlock"-motorblokken. På grund af hyppigt optrædende revner i krumtappen blev motoren udfaset. X18XE1 var lavet af samme motorblok som 1,6-litersmotorerne, men havde større boring i cylindrene. Motoren tilhørte Ecotec-serien, havde hydrauliske ventilløftere og kunne problemløst køre på autogas/LPG. Hyppigt optrædende problemer på X18XE1 var blandt andet svingende tomgangsomdrejningstal. Efterfølgeren for X18XE1 var Z18XE.

Kilder 
 http://opel-problemforum.de

X18XE1
Sygehus Sønderjylland

Sygehus Sønderjylland er en samlet betegnelse for de fire sønderjyske sygehuse i Haderslev, Sønderborg, Tønder og Aabenraa. Ledelsen og størsteparten af administrationen er samlet på Aabenraa Sygehus, der også for fremtiden bliver enhedens største sygehus. Enheden blev oprettet i 2004.

Eksterne henvisninger 
 www.sygehussonderjylland.dk

Kilder 
 Sygehus Sønderjyllands årsberetninger 

Sygehuse i Region Syddanmark
Etableret i 2004
Hitchcock (film)

Hitchcock er et amerikansk biografisk drama fra 2012 instrueret af Sacha Gervasi og baseret på Stephen Rebellos bog Alfred Hitchcock and the Making of Psycho. Filmen havde premiere på verdensplan den 14. december 2012 og i Danmark den 21. februar 2013.

Hitchcock skildrer forholdet mellem filminstruktør Alfred Hitchcock og hans hustru Alma Reville under tilblivelsen af den kontroversielle horrorfilm Psycho, som endte med at blive en af Hitchcocks største successer.

I filmens bærende roller ses Anthony Hopkins, Helen Mirren og Scarlett Johansson.

Medvirkende 
I de bærende roller ses:
Anthony Hopkins som Alfred Hitchcock. Hopkins blev bl.a. iført et 'fatsuit' for at ligne Hitchcock.
Helen Mirren som hustruen Alma Reville.
Scarlett Johansson som skuespillerinden Janet Leigh.

Modtagelse 

De danske anmeldere modtog filmen med et gennemsnit på 4 stjerner.

Noter

Eksterne henvisninger 
 

Amerikanske film fra 2012
Biografiske film fra USA
Dramafilm fra USA
Giro d'Italia 2014

Giro d'Italia 2014 var den 97. udgave af verdens næststørste etapeløb, Giro d'Italia. 2014 udgaven begyndte den 10. maj i Belfast i Nordirland

Deltagere 
På grund af, at Giro d'Italia er en del af UCI World Tour, var alle 18 UCI ProTour-hold automatisk inviteret og forpligtet til at sende et hold. Derudover inviterede arrangøren RCS Sport yderlige fire hold til løbet. Dermed blev der i alt 198 ryttere i feltet med ni på hvert hold.

UCI ProTour hold

● Ag2r-La Mondiale
● Astana Team
● Belkin Pro Cycling Team
● BMC Racing Team
● Cannondale Pro Cycling Team
● FDJ.fr
● Garmin-Sharp
● Lampre-Merida
● Lotto-Belisol
● Team Movistar
● Omega Pharma-Quick Step
● Orica-GreenEDGE
● Team Europcar
● Giant-Shimano
● Team Katusha
● Team Sky Procycling
● Team Tinkoff-Saxo
● Trek Factory Racing

UCI Professionel Kontinental hold

● Androni Giocattoli
● Bardiani Valvole-CSF Inox
● Team Columbia
● Neri Sottoli

Etaper

Trøjerne dag for dag

Samlet klassement 
Samlet klassement

Pointtrøjen 
Point konkurrencen

Bjergtrøjen 
Bjerg konkurrencen

Ungdomstrøjen 
Ungdoms trøjen

Holdkonkurrencen 
Holdkonkurrencen

Referencer 

2014
Cykelløb i 2014
Preben Hansen

Preben Hansen er navnet på flere personer:

 Preben Hansen (arkitekt) (1908-1989) – dansk arkitekt og kongelig bygningsinspektør
 Preben Hansen (atlet) (født 1968) – dansk atlet
 Preben Hansen (maler) (1925-2000) – dansk maler og modstandsmand
Storglomvatnet

Storglomvatnet er en reguleret sø i Meløy kommune i Nordland fylke i Norge. Magasinet bruges til kraftproduktion i Svartisen kraftverk i Holandsfjorden og er Norges største vandreservoir (målt i udnyttet volumen) med en kapacitet på  millioner kubikmeter.

Eksterne kilder og henvisninger 

Søer i Nordland